FI Euroopan unionin virallinen lehti C 111/7

Tiivistelmä valtiontuista, joita jäsenvaltio on ilmoittanut myöntävänsä EY:n perustamissopimuksen 87 ja 88 artiklan soveltamisesta maataloustuotteiden tuottamisen, jalostamisen ja kaupan pitämisen alalla toimiville pienille ja keskisuurille yrityksille myönnettävään valtiontukeen 23 päivänä joulukuuta 2003 annetun komission asetuksen (EY) N:o 1/2004 mukaisesti

(2006/C 111/03)

Tuen numero: XA 09/06

Jäsenvaltio: Latvia

Tukijärjestelmän nimike tai yksittäistä tukea saavan yrityksen nimi: Tuki luonnonmukaisten maataloustuotteiden tuotantoon, esikäsittelyyn, jalostukseen ja myyntiin

Oikeusperusta: Ministru kabineta 2006. gada 3. janvāra noteikumi Nr. 21 „Noteikumi par valsts atbalstu lauksaimniecībai 2006. gadā un tā piešķiršanas kārtību“ 8. pielikuma II atbalsta programma

[Maataloudelle vuonna 2006 myönnettävistä valtiontuista ja niiden myöntämismenettelystä 3 päivänä tammikuuta 2006 annetun ministerineuvoston asetuksen nro 21 liitteeseen 8 liittyvä toinen tukiohjelma]

Tukiohjelman arvioidut vuosikustannukset tai yritykselle myönnetyn yksittäisen tuen kokonaismäärä: Tukiohjelman kokonaismäärä vuonna 2006: 500 000 LVL

Tuen enimmäisintensiteetti: Aineellisia käyttöomaisuushyödykkeitä koskeviin investointeihin myönnetään ensisijaista alaa ja ensisijaista toimea kohden tukea enintään 40 % siten, että hankekohtainen määrä on enintään 10 000 LVL. Tuki koskee seuraavia menoja:

Tuen laskemista varten maksujen enimmäismäärät vahvistetaan seuraavasti: uudet rakennukset: 200 LVL/m2 tontin koko pinta-alalta; rakennusten kunnostus: 150 LVL/m2 rakennuksen koko pinta-alalta; korjaus: 80 LVL/m2 rakennuksen koko pinta-alalta

Täytäntöönpanoajankohta: Voimaantulopäivä on virallisessa lehdessä Latvijas Vēstnesis julkaisupäivä

Tukiohjelman tai yksittäisen tuen kesto: 30. päivään joulukuuta 2006

Tuen tarkoitus: Edistää maatalousinvestointeja luonnonmukaisen tuotannon arvon lisäämiseksi ja maataloustuotteiden laadun parantamiseksi

Asianomainen ala/asianomaiset alat: Maataloustoimintaa harjoittavat pk-yritykset.

Maatalouteen ja karjankasvatukseen liittyvät alat.

Tuen myöntävän viranomaisen nimi ja osoite:

Latvijas Republikas Zemkopības ministrija Rīga, LV-1981

Internet-osoite: www.zm.gov.lv

Muita tietoja: Tuki investointeihin maatalousalalla myönnetään EY:n perustamissopimuksen 87 ja 88 artiklan soveltamisesta maataloustuotteiden tuottamisen, jalostamisen ja kaupan pitämisen alalla toimiville pienille ja keskisuurille yrityksille myönnettävään valtiontukeen 23 päivänä joulukuuta 2003 annetun komission asetuksen (EY) N:o 1/2004 mukaisesti.

Tuen numero: XA 10/06

Jäsenvaltio: Latvia

Tukijärjestelmän nimike tai yksittäistä tukea saavan yrityksen nimi: Tuki investointeihin maatalousalalla

Oikeusperusta: Ministru kabineta 2006. gada 3. janvāra noteikumi Nr. 21 „Noteikumi par valsts atbalstu lauksaimniecībai 2006. gadā un tā piešķiršanas kārtību“ 13. pielikums

[Maataloudelle vuonna 2006 myönnettävistä valtiontuista ja niiden myöntämismenettelystä 3 päivänä tammikuuta 2006 annetun ministerineuvoston asetuksen nro 21 liite 13]

Tukiohjelman arvioidut vuosikustannukset tai yritykselle myönnetyn yksittäisen tuen kokonaismäärä: Tukiohjelman kokonaismäärä vuonna 2006: 6 136 893 LVL

Tuen enimmäisintensiteetti: Tukea myönnetään seuraaviin tarkoituksiin:

Edellä mainittuihin toimenpiteisiin myönnetään tukea enintään 30 %. Tämän liitteen mukaisesti myönnettävän tuen kokonaismäärä ei voi ylittää 30 000:ta LVL hakijaa kohden eikä 100 000:ta LVL maatalousalan palveluja tarjoavaa osuuskuntaa kohden. Hankintahinta, jonka perusteella tuki lasketaan, perustuu ostoasiakirjoissa ilmoitettuun alkuperäiseen hintaan (ilman alv.:tä). Kuljetuskustannuksia ei oteta huomioon tukea laskettaessa.

Tuen laskemista varten maksujen enimmäismäärät vahvistetaan seuraavasti: uudet rakennukset: 200 LVL /m2 tontin koko pinta-alalta; rakennusten korjaus: 150 LVL/m2 rakennuksen koko pinta-alalta; korjaus: 80 LVL /m2 rakennuksen koko pinta-alalta

Täytäntöönpanoajankohta: Voimaantulopäivä on virallisessa lehdessä Latvijas Vēstnesis julkaisupäivä

Tukiohjelman tai yksittäisen tuen kesto: 30 päivään joulukuuta 2006

Tuen tarkoitus: Edistää maatalousinvestointeja tuotannon arvon lisäämiseksi ja maataloustuotteiden laadun parantamiseksi

Asianomainen ala/asianomaiset alat: Maataloustoimintaa harjoittavat pk-yritykset

Maatalouteen ja karjankasvatukseen liittyvät alat

Tuen myöntävän viranomaisen nimi ja osoite:

Zemkopības ministrija Rīga 19.1.2005. Latvijas Republikas Zemkopības ministrija Rīga, LV-1981

Internet-osoite: www.zm.gov.lv

Muita tietoja: Tuki investointeihin maatalousalalla myönnetään EY:n perustamissopimuksen 87 ja 88 artiklan soveltamisesta maataloustuotteiden tuottamisen, jalostamisen ja kaupan pitämisen alalla toimiville pienille ja keskisuurille yrityksille myönnettävään valtiontukeen 23 päivänä joulukuuta 2003 annetun komission asetuksen (EY) N:o 1/2004 mukaisesti

Tuen numero: XA 11/06

Jäsenvaltio: Latvia

Tukiohjelman nimike tai yksittäistä tukea saaneen yrityksen nimi: Maatalousalan riskinvähentämistä koskeva tukiohjelma

Oikeusperusta: Ministru kabineta 2006. gada 3. janvāra noteikumi Nr. 21 „Noteikumi par valsts atbalstu lauksaimniecībai 2006. gadā un tā piešķiršanas kārtību“ 10. pielikums

Tukiohjelman vuosittaiset menot tai yritykselle myönnetyn yksittäisen tuen kokonaismäärä: Tukiohjelmalle on varattu yhteensä 223 388 LVL vuodeksi 2006

Tuen enimmäisintensiteetti: Tukea myönnetään viljelmien ja tuotantoeläinten vakuuttamisesta aiheutuviin menoihin. Tuen osuus on 50 prosenttia vakuutusyhtiön ja vakuutuksen ottajan välisessä sopimuksessa määrätystä määrästä mutta enintään 25 LVL yksikköä kohden (hehtaari tai eläinyksikkö), 50 LVL perunoiden ja vihannesten osalta ja 150 LVL hedelmäpuiden ja marjapensaiden osalta

Täytäntöönpanopäivä: Tukiohjelma tulee voimaan päivänä, jona se julkaistaan Latvian virallisessa lehdessä

Tukiohjelman tai yksittäisen tuen kesto: 30.12.2006 asti

Tuen tarkoitus: Tuella pyritään alentamaan kasvinviljelyn ja kotieläintuotannon tuotantoriskiä korvaamalla osa viljelijöille aiheutuneista tappioista

Alat, joita tuki koskee: Tuki on tarkoitettu maatalousalan pienille ja keskisuurille yrityksille.

Sitä myönnetään kotieläintuotannon ja kasvinviljelyn aloille

Tuen myöntävän viranomaisen nimi ja osoite:

Latvijas Republikas Zemkopības ministrija Rīga, LV-1981

Internet-osoite: www.zm.gov.lv

Tuen numero: XA 12/2006

Jäsenvaltio: Italia

Alue:

Tukijärjestelmän nimike tai yksittäistä tukea saavan yrityksen nimi: Elintarvikealan investointeihin tarkoitettujen tukitoimenpiteiden toteuttaminen

Oikeusperusta:

— Art. 7 del regolamento (CE) n. 1/2004 della Commissione del 23 dicembre 2003 a favore delle piccole e medie imprese attive nel settore della trasformazione e commercializzazione dei prodotti agricoli ( Gazzetta ufficiale L 1 del 3.1.2004),

— Capo VII (Miglioramento delle condizioni di trasformazione e di commercializzazione dei prodotti agricoli), articoli 25, 26, 27 e 28 del regolamento (CE) n. 1257/1999 del Consiglio del 17 maggio 1999 sul sostegno allo sviluppo rurale da parte del Fondo europeo agricolo di orientamento e di garanzia (FEAOG),

— Deliberazione della Giunta Regionale Toscana 4 novembre 2002 n. 1201 e successive modifiche «Piano di Sviluppo Rurale della Regione Toscana» ed in particolare la Misura 7 «Miglioramento delle condizioni di trasformazione e di commercializzazione dei prodotti agricoli»

Tukijärjestelmän vuosittaiset menot tai yritykselle myönnettävän yksittäisen tuen kokonaismäärä: Kyseisen tukijärjestelmän käyttöön Comunità Montana Alta Val di Cecinan talousarviossa suunnitellut määrärahat ovat enintään 2 miljoonaa EUR

Asetuksen (EY) N:o 1/2004 1 artiklan 1 kohdan mukaisesti tukijärjestelmää sovelletaan (EY:n perustamissopimuksen liitteeseen I kuuluvien) maataloustuotteiden tuottamisen, jalostamisen ja kaupan pitämisen alalla toimiviin pieniin ja keskisuuriin yrityksiin, eivätkä tukikelpoiset kustannukset saa ylittää kyseisen asetuksen 1 artiklan 3 kohdassa säädettyä enimmäismäärää (tuen tosiasiallinen määrä enintään 6 miljoonaa EUR)

Tuen enimmäisintensiteetti: Asetuksen (EY) N:o 1/2004 7 artiklan 2 kohdan ba alakohdan ja asetuksen (EY) N:o 1257/1999 28 artiklan 2 kohdan mukaisesti tuen bruttointensiteetti saa olla enintään 40 % tukikelpoisista kustannuksista. Vähittäiskauppaan sekä kolmansista maista peräisin olevien tuotteiden jalostamiseen ja kaupan pitämiseen tarkoitetut investoinnit on suljettu tuen ulkopuolelle.

Asetuksen (EY) N:o 1257/1999 27 artiklan 2 kohdan mukaisesti investointien on täytettävä valintaperusteet, joissa vahvistetaan ensisijaisuus ja ilmoitetaan, minkälaiset investoinnit jäävät tuen ulkopuolelle

Täytäntöönpanoajankohta: Tukijärjestelmä tulee voimaan kolmantenakymmenentenä päivänä sen jälkeen, kun se on julkaistu Toscanan alueen virallisessa lehdessä (BURT) ja joka tapauksessa aikaisintaan 10 työpäivää tämän asiakirjan lähettämisestä asetuksen (EY) N:o 1/2004 19 artiklan 1 kohdan mukaisesti

Tukijärjestelmän tai yksittäisen tuen kesto: Tukijärjestelmästä voi päästä osalliseksi niin kauan kuin siihen varattuja määrärahoja (2 miljoonaa EUR) on käytettävissä ja enintään asetuksen (EY) N:o 1/2004 voimassaoloajan päättymiseen asti

Tuen tarkoitus: Tukitoimenpiteen tarkoituksena on parantaa maataloustuotteiden kilpailukykyä ja lisäarvoa edistämällä ja tehostamalla jalostuksen ja kaupan pitämisen edellytyksiä sekä lujittamalla Alta Val di Cecinan koko elintarviketjua.

Tavoitteeseen pyritään myöntämällä kohdennettua tukea maataloustuotannon suuntaamiseksi markkinakehityksen mukaan uusiin tuotteisiin ja uusille markkinoille, jalostusmenetelmien ja käytettävien tekniikkojen tehostamiseksi ja uudistamiseksi, tuotteiden laadun, työpaikkahygienian ja –turvallisuuden valvomiseksi sekä ympäristönsuojelun huomioonottamiseksi

Tukikelpoiset kustannukset: Järjestelmän kattamia tukikelpoisia kustannuksia ovat asetuksen (EY) N:o 1/2004 7 artiklan 3 kohdan ensimmäisessä alakohdassa tarkoitetut kustannukset.

Tukikelpoiset kustannukset sisältävät erityisesti seuraavaa:

Käytettyjen laitteiden hankinta voidaan katsoa tukikelpoisiksi kustannuksiksi ainoastaan siinä tapauksessa, että asetuksen (EY) N:o 1/2004 7 artiklan 3 kohdan toisen alakohdan a–d alakohdassa säädetyt edellytykset täyttyvät

Asianomainen ala/asianomaiset alat: Tukijärjestelmää sovelletaan asetuksen (EY) N:o 1/2004 2 artiklassa määriteltyjen maataloustuotteiden (EY:n perustamissopimuksen liitteessä I luetellut tuotteet lukuun ottamatta kalastus- ja vesiviljelytuotteita) jalostamiseen ja/tai kaupan pitämiseen. Tuotantokapasiteettia lisäävät investoinnit aloilla, joilla sovelletaan yhteisten markkinajärjestelyjen mukaisia erityisrajoituksia tai joilla ei voida taata asianmukaisia markkinakanavia, eivät missään tapauksessa ole tukikelpoisia.

Asetuksen (EY) N:o 1/2004 7 artiklan 4 kohdan ja asetuksen (EY) N:o 1257/1999 26 artiklan 1 kohdan mukaisesti tukea myönnetään niille henkilöille, jotka lopulta vastaavat investointien rahoittamisesta yrityksissä, joiden taloudellinen kannattavuus voidaan osoittaa ja jotka noudattavat ympäristöä, hygieniaa ja eläinten hyvinvointia koskevia vähimmäisvaatimuksia; Edellä mainittujen vähimmäisvaatimusten noudattaminen on arvioitava yritysten tasolla sellaisen viranomaisen tai tuensaajasta riippumattoman kolmannen osapuolen toimesta, joka on pätevä tekemään tämän arvioinnin.

Lisäksi investointien on asetuksen (EY) N:o 1257/1999 26 artiklan 2 ja 3 kohdan mukaisesti parannettava tilannetta kyseisillä maatalouden perustuotantoaloilla ja taattava perustuotteiden tuottajille riittävä osuus saatavista taloudellisista eduista; on myös esitettävä riittävät todisteet siitä, että kyseisille tuotteille on olemassa tai (löydettävissä tulevaisuudessa) tavanomaiset markkinat

Tuen myöntävän viranomaisen nimi ja osoite:

Comunità Montana Alta Val di Cecina — zona F -, via Roncalli 38, I-56045 Pomarance (PI) Telefono (5-8) 86 20 03, Fax (5-8) 86 27 00 S-posti: cinotti@cm-valdicecina.pisa.it

Internet-osoite: www.cm-valdicecina.pisa.it